Alexander Béla
Alexander Béla, szlovákul Vojtech Alexander (Késmárk, 1857. május 30. – Budapest, 1916. január 15.) magyar orvos, röntgenológus, egyetemi tanár.

Élete
Alexander Ignác és Beck Matild fia. Budapesten szerzett orvosi diplomát, majd három éven keresztül volt tanársegéd a budapesti kórbonctani intézetben. 1882-től Késmárkon folytatott magángyakorlatot, s ekkor kezdett röntgendiagnosztikával foglalkozni. 1907-ben ő lett a vezetője a budapesti egyetemi központi laboratóriumnak, majd 1909-ben a radiológia magántanára és első előadója Magyarországon. 1914-ben rendkívüli tanár. Nemzetközi hírnevére a csontfejlődéssel, a mozgásokkal kapcsolatos röntgenvizsgálatainak köszönhetően tett szert. A sugárhatás nagyban hozzájárult korai halálához. 1916. január 15-én este 9 órakor halt meg influenzában. A késmárki temetőben nyugszik. Haláláról a Vasárnapi Ujság is beszámolt.

Tagság
 Német Röntgenológiai Társaság

Emlékezete
 A Magyar Radiológus Társaság 1964-ben megalapította az Alexander Béla-emlékérmet, amelyet azon személyeknek osztanak ki, akik a magyar radiológia területén jelentős eredményeket értek el.
 Mellszobra áll Münchenben.
 Róla nevezték el a budapesti Radiológiai Intézetet.
 Emléktáblát helyeztek el késmárki szülőházán.

Jegyzetek

Források
 Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969. 
 Semmelweis Egyetem
 Alexander Bela
 ALEXANDER, Béla (Vojtech) - CESA project

További információk
 Gondolatok Alexander Béla plasztikus röntgenképeiről
 Gergely András: Jeles magyar zsidó orvosok lexikona. Bp., Makkabi, 2001.
 
 Gutenberg nagy lexikon. Minden ismeretek tára. Bp., Nagy Lexikon Kiadóhivatal, 1931-1932.
 Józsefvárosi Lexikon. Főszerk. Nagy Richárd. Bp., MSZMP VIII. ker. Bizottsága - Fővárosi Tanács VIII. ker. Tanács, 1970.
 Bartha István-Förster Rezső: A Kis Akadémia negyvenkét esztendeje az ezredik előadásig 1899-1941. Bp., Kis Akadémia, 1941.
 Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
 Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-.
 Malý Slovenský Biografický Slovník. Hlavný redaktor Vladimír Mináč. Martin, Matica slovenská, 1982.
 Magyar tudóslexikon. Főszerk. Nagy Ferenc. Bp., Better-MTESZ-OMIKK, 1997.
 Révai Új Lexikona. Főszerk. Kollega Tarsoly István. Szekszárd, Babits, 1996-.
 Tolnai világlexikona. Bp., Magyar Kereskedelmi Közlöny, 1912-1919. 
 Tolnai új világlexikona. Bp., Tolnai, 1926-1933.
 Új magyar életrajzi lexikon. Főszerk. Markó László. Bp., Magyar Könyvklub

Késmárkiak
1857-ben született személyek
1916-ban elhunyt személyek
Magyar egyetemi, főiskolai oktatók
Magyar orvosok
Magyar radiológusok